stanford-oval/wikipedia huggingface dataset:
Rave (manga)
Juoni > Päähenkilöt > Let

Let on dragon race. Dragon racet ovat puoli-ihmisrotu jotka 20-vuotiaana muuttuvat lohikäärmeihmisiksi. Sitten Dragon racet harjoittelevat taistelemista 1 vuoden, jonka jälkeen he suorittavat lohikäärmerituaalin. Lohikäärmerituaalin aikana dragon racet muuttuvat aikuisiksi. Mutta jos se menee pieleen muuttuu persoonattomaksi täyslohikäärmeeksi. Let on ainoa dragon race joka on suorittanut rituaalin, ja oniistunut siinä muualla kuin siihen tarkoitetussa temppelissä. Let taistelee paljain käsin mutta osaa sylkeä tulta. Lisäksi hän hallitsee hyökkäyksen "Lohikäärmeihmisten salainen isku: Taivaallisen lohikäärmeen tiikerinyrkki".
Juoni > Päähenkilöt > Bernika

Bernika on tyttö jolla on keinotekoisesti luodut taika voimat. Hän on alkuun Harua ja muista vastaan, mutta kuullessaan totuuden asioista, vaihtaa hän puolta ja on yksi taistelijoista viimeisessä taistelussa yhtä Demoni kuninkaista vastaan.
Ten commandments

Ten commandments on 10-muotoinen miekka jota Haru käyttää sarjassa.
Ten commandments > Ensimmäinen miekka: Rautamiekka Eisen meteor

Eisen meteor on tuiki tavallinen jättikokoinen rautamiekka. Kun Haru ei käytä Ten commandmentsiä se roikkuu Eisen meteorina hänen selässään. Hyvä leikkaamaan.
Ten commandments > Toinen miekka: Räjähdysmiekka Explosion

Miekka joka ei leikkaa mitään, mutta kun sillä iskee jotain, se tekee nimensä mukaisesti iskun osumakohtaan räjähdyksen.
Ten commandments > Kolmas miekka: Äänennopeusmiekka Silfarion

Silfarion on miekka joka kykenee äänennopeisiin hyökkäyksiin. Se on kuitenkin niin kevyt että eräs velho teki tuulenpuuskan  ettei Silfarionin hyökkäys osunut.
Ten commandments > Neljäs miekka: Sinettimiekka Rune save

Rune save on miekka joka leikkaa sitä mitä ei voi normaalisti leikata, ja se ei leikkaa sitä mitä voi normaalisti leikata. Rune save leikkaa esim. magiaa.
Ten commandments > Viides miekka: Kaksoismiekka Blue crimson

Blue crimson on miekka joka on jakautunut kahtia. Toinen on jäämiekka jota Blue kuvaa ja toinen on tulimiekka jota crimson kuvaa.
Ten commandments > Kuudes miekka: Tyhjiömiekka Mel force

Miekka joka lennättää kaiken tieltään.
Ten commandments > Seitsemäs miekka: Painovoimamiekka gravity-core

Gravity-core on miekka joka painaa älyttömästi, mutta murskaa vaikka titaania. Sitä on tietysti todella vaikea käyttää.
Ten commandments > Kahdeksas miekka: Auringon miekka Million suns

Miekka joka tappaa vain pahoja ja ilkeitä henkilöitä.
Ten commandments > Yhdeksäs miekka: renesiksen miekka Sacrifar

Sacrifiar on miekka jolla saa paholais jumala renesiksen voimat mutta menettää kaiken itsehallinnan ja jatkaa tappamista loputtomasti jos sitä ei saa pois päältä.
Ten commandments > Kymmenes ja viimein Ten commandmentsin miekka: Pyhä miekka Rawelt

Rawelt on Musican takoma supermiekka jonka kyky ei ole vielä tiedossa. Raweltin nimi tulee sanoista rave ja welt joka on japania ja tarkoittaa pyhää.
Newport (Uusi Etelä-Wales)

| Newport |
| --- | --- |
 Newport Beach
 Koordinaatit: 33°39′23″S, 151°18′49″E 
Sijainti:  Sydney, Uusi Etelä-Wales, Australia
Väkiluku:  9,227
Infobox OKVirheellinen NIMI-arvo: 
Newport on uimaranta ja lähiö Sydneyssä, Australiassa. Newport sijaitsee 31 kilometrin päässä Sydneyn keskustasta Pittwaterin piirikunnassa.
Historia

Newport sai nimensä ollessaan "uusi satama" matkustajia ja rahtia kuljettaville höyrylaivoille.
Maamerkkejä

Newport sijaitsee Tyynenmeren ja Pittwaterin välissä, ja sen merenrantaa vahtivat paikalliset surf-hengenpelastajat. Pittwaterin rannikolla on useita venesatamia ja pieniä telakoita. Newportissa on myös useita ravintoloita ja kahviloita, sekä hotelli Pittwaterin rannikolla.
Paikallisuuksia

Bungan Head
Salt Pan Cove
Aiheesta muualla

Kuvia tai muita tiedostoja aiheesta Newport (Uusi Etelä-Wales) Wikimedia Commonsissa
Bungan Beach
Nicolaus I Bernoulli

| Nicolaus I Bernoulli> Henkilötiedot |
| --- | --- |
Syntynyt: 21. lokakuuta 1687 Basel, Sveitsi
Kuollut: 29. marraskuuta 1759 Basel, Sveitsi
Kansalaisuus:  Sveitsiläinen
Koulutus ja ura
Tutkinnot:  Baselin yliopisto
Väitöstyön ohjaaja:  Jakob Bernoulli
Instituutti:  Baselin yliopisto Padovan yliopisto
Tutkimusalue:  Matematiikka Filosofia
Tunnetut työt:  Pietarin paradoksi
Nicolaus I Bernoulli (myös Nicolas ja Nikolas, 21. lokakuuta 1687 Basel – 29. marraskuuta 1759 Basel) oli sveitsiläinen matemaatikko. Hän oli yksi monista Bernoulli-suvun matemaatikoista.
Hän valmistui vuonna 1704 Baselin yliopistosta setänsä Jakob Bernoullin ohjauksessa ja sai filosofian tohtorin arvon viisi vuotta myöhemmin väitöksellä, joka käsitteli todennäköisyysteorian oikeudenkäytössä. Vuonna 1716 hänet kutsuttiin hoitamaan Galileo-professuuria Padovan yliopistoon, jossa hän työskenteli differentiaaliyhtälön ja geometrian parissa. Vuonna 1722 hän palasi Sveitsiin ja otti vastaan logiikan professuurin Baselin yliopistossa.
Bernoulli esittelee tärkeimmät saavutuksensa kirjeissään, erityisesti kirjeissään Pierre Rémond de Montmortille. Merkittävä on erityisesti Pietarin paradoksi. Hän oli yhteydessä myös Gottfried Leibniziin ja Leonhard Euleriin.
Käännös suomeksi
Nicole

Nicole tarkoittaa seuraavaa:
Nicole, naisen etunimi
Nicole, taiteilijanimenä:
Nicole (oik. Denisse Lilian Laval Soza), chileläinen laulaja
Nicole (oik. Nicole Hochloch), saksalainen laulaja ja euroviisuvoittaja
Nicole, sukunimenä:
Jayde Nicole, kanadalainen valokuvamalli
Pierre Nicole, ranskalainen teologi ja filosofi
Remi Nicole, brittiläinen indie pop -laulaja, kitaristi ja näyttelijä
Musiikissa:
Nicole, suomalainen yhtye
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Nicole”, voi hakea sivunnimihaulla, laajalla sivunnimihaulla tai tekstihaulla.
Rupukkavaara

Rupukkavaara on vaara Kajaanin ja Sotkamon rajalla. Sen korkeus merenpinnasta on 276 metriä.
Rita Hunter

Rita Nellie Hunter CBE (15. elokuuta 1933 Wallasey – 29. huhtikuuta 2001 Sydney) oli brittiläinen, myöhemmin Australiaan muuttanut oopperalaulaja. Hän oli äänialaltaan sopraano.
Hunter sai opetusta muun muassa Eva Turnerilta ja Redvers Llewellyniltä. Turner ei uskonut Hunterin mahdollisuuksiin laulajana. Hän kehittyi kuitenkin huomattavasti Reginald Goodallin valmennuksessa. Hunter liittyi Sadler's Wells -teatterin kuoroon vuonna 1954 tehden ajoittain pieniä roolisuorituksia. Vuosina 1956–1958 hän lauloi Carl Rosa Opera Companyssa. Vuosiksi 1959–1966 hän palasi solistina Sadler's Wellsiin. Hunterin rooleihin kuuluivat muiden muassa Marcellina (Figaron häät), Musetta (La bohème) ja Odabella (Attila). Ensimmäisen esiintymisensä Richard Wagnerin teoksessa hän teki vuonna 1964 Sentan roolissa Lentävässä hollantilaisessa. Hunter teki muutamia esiintymisiä Covent Gardenissa. Ainoaksi jääneen esiintymisensä Edinburghin kansainvälisellä festivaalilla hän teki vuonna 1974. Siellä hänen osallistumisensa viime hetken tuuraajana Giuseppe Verdin Requiemin esitykseen oli huomattava menestys.
Hunter teki vuodesta 1972 lähtien useita esiintymisiä Metropolitan-oopperassa Brünnhildenä, Normana, Aidana ja Santuzzana. Norman roolin hän tulkitsi myös San Franciscossa vuonna 1975. Muutettuaan Australiaan Hunter esiintyi muun muassa Leonorana, Brünnhildenä ja Isoldena. Hänen omaelämäkertansa Wait till the sun shines, Nellie ilmestyi vuonna 1986. Hunter osallistui useisiin levytyksiin. The Guardianin muistokirjoituksen mukaan Hunter oli harvinaislaatuisen lahjakas laulajana, mutta koki monia vastoinkäymisiä urallaan osittain puutteellisesta tuotantoihin valmistautumisesta johtuen. Hunter oli naimisissa John Darnleyn (k. 1994) kanssa ja sai tyttären vuonna 1968.
Rurik (höyryfregatti, 1851)

Maalaus Rurikin vesillelaskusta vuonna 1851.
Rurik oli Venäjän keisarikunnan laivaston siipiratashöyryfregatti, jonka Suomen suuriruhtinaskunnan senaatti tilasi Suomen meriekipaasille. Aluksen oli suunnitellut Johan Eberhard von Schantz. Rurik-nimensä alus sai varjagipäälliköltä.
Alus rakennettiin Turun vanhalla veneveistämöllä, laskettiin vesille vuonna 1851 ja luovutettiin tilaajalle vuonna 1853. Alus oli suurin siihen mennessä Suomessa valmistettu alus, ja sen pituus oli 58 metriä (191 jalkaa), leveys 27 jalkaa, syväys 14 jalkaa ja uppouma 1 500 tonnia. Rurikin aseistuksena oli 12 kanuunaa. Cowie & Erikssonin valmistamassa höyrykoneessa oli 300 hevosvoimaa, ja alus saavutti sen voimin 11 solmun nopeuden. Skotlantilainen insinööri William Crichton oli palkattu valvomaan höyrykoneen valmistusta.
Naskalirisuttaja

| Naskalirisuttaja |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Risuttajat Phacellodomus
Laji::  dorsalis
Kaksiosainen nimi
 Phacellodomus dorsalis  Salvin, 1895 

Katso myös
   Naskalirisuttaja Wikispeciesissä   Naskalirisuttaja Commonsissa 
Infobox OKNimi-testi OKIUCN-testi OK: 
Naskalirisuttaja (Phacellodomus dorsalis) eli aiemmalta nimeltään naskaliorneero on orneeroiden heimoon kuuluva varpuslintu.
Levinneisyys

Naskalirisuttajaa tavataan pienellä alueella Perun luoteisosissa. Sen kannaksi arvioidaan 10 000–19 999 yksilöä. Lajia uhkaa sen elinympäristöjen niityjen ja pensaikkojen tuhoutuminen, ja se on luokiteltu silmälläpidettäväksi.
Rupprecht Geiger

Rupprecht Geiger: Gerundetes Blau Münchenin kulttuurikeskuksen Gasteigin edustalla
Rupprecht Geiger (26. tammikuuta 1908 – 6. joulukuuta 2009) oli saksalainen taidemaalari. Hän syntyi taidemaalari Willi Geigerin poikana Münchenissä, jossa hän suoritti myös opintonsa.
Geiger oli mukana perustamassa ZEN 49 -taiteilijaryhmää. Hän toimi vuosina 1965–1976 Kunstakademie Düsseldorfin professorina. Geigerille myönnettiin vuonna 1992 Siegenin kaupungin Rubenspreis.
Geigerin töiden joukossa ovat Gerundetes Blau (1987), o.T. (1990) ja Großes Rot mit Contrapunkt (1995). Teoksia on koottuna muun muassa Dombergmuseumissa.
Wikimedia Commonsissa on kuvia tai muita tiedostoja aiheesta .
SA-kuva

SA-kuva voi tarkoittaa:
SA-kuva, Puolustusvoimien (Suomen armeijan) kuvien tuottamisen ja hallinnan organisaatio
SA-kuva-arkisto, verkossa tarjolla oleva kokoelma SA-kuva-arkiston valokuvista
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SA-kuva”, voi hakea sivunnimihaulla, laajalla sivunnimihaulla tai tekstihaulla.
Nicolaus Stenonis

| Niels Tetonis> Niels Steensen |
| --- | --- |

Henkilötiedot
Koko nimi:  Niels Steensen
Syntynyt: 1. tammikuuta 1638 Kööpenhamina, Tanska
Kuollut: 25. marraskuuta 1686 Schwerin, Saksa
Koulutus ja ura
Tutkimusalue:  Geologia, fysiologia
Tunnetut työt:  Pidetään yhtenä geologian perustajista
Nicolaus Stenonis, myös Nicolas Steno, alk. Niels Steensen (1. tammikuuta 1638, Kööpenhamina, Tanska – 25. marraskuuta 1686, Schwerin, Saksa) oli tanskalainen fysiologi, geologi ja katolinen piispa.
Stenoa pidetään yhtenä geologian perustajista, hän esimerkiksi keksi fossiilien ja sedimenttikivien rakenteen ja syntymekanismin. Steno luopui kuitenkin fossiileja koskeneista käsityksistään tultuaan tulokseen, että ne olivat ristiriidassa Raamatun kanssa. Fysiologiassa hän tutki muun muassa aivoja, sydäntä ja rauhasia ja niiden toimintaa.
Aiheesta muualla

Kuvia tai muita tiedostoja aiheesta Nicolaus Stenonis Wikimedia Commonsissa
Ry

Ry tarkoittaa seuraavia:
rehuyksikkö, ry, märehtijöiden energiantarpeen ja rehujen energiasisällön mitta, joka vastasi yhden ohrakilon tuotantovaikutusta
rekisteröity yhdistys, ry tai ry., aiemmin r.y., yhdistysrekisteriin kirjattu yhdistys
Ry, kaupunki Tanskassa
Ry, kylä Ranskassa
Ryttylän rautatieasema, liikennepaikkalyhenne Ry, rautatieasema Suomessa.
Rauhanyhdistys, vanholislestadiolaisen herätysliikkeen paikallisorganisaatio
Raittiuden ystävät
Henkilöt

Ry on seuraavien henkilöiden nimi:
Ry Cooder (s. 1947), yhdysvaltalainen kitaristi, säveltäjä ja tuottaja
Andreas von Grand-Ry (1837–1903), saksalainen kartanonomistaja ja valtiopäiväedustaja
Charles du Ry (1692–1757), saksalainen arkkitehti
Paul du Ry (1640–1714), saksalainen arkkitehti
Simon Louis du Ry (1726–1799), saksalainen arkkitehti.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ry”, voi hakea sivunnimihaulla, laajalla sivunnimihaulla tai tekstihaulla.
Nikolai Sittkoff

Nikolai Sittkoff (1828–1887) oli Maarianhaminan ensimmäinen laivanvarustaja. Hän muutti vuonna 1865 Ahvenanmaalle ja vaikutti olennaisesti ahvenanmaalaisen merenkulun kehittymiseen. Hänen omistamansa parkkilaiva S/S Mariehamn purjehti ensimmäisenä ahvenanmaalaisena laivana maailman ympäri.[lähde? ]
Sittkoffin muistopatsas on Maarianhaminassa Torggatanin kävelykadulla hänen nimeään kantavan kauppakeskuksen edessä.
Rya Kihlstedt

Rya Kihlstedt San Diegon Comic-Conissa 2015.
Rya Kihlstedt (s. 23. heinäkuuta 1970 Lancaster, Pennsylvania) on yhdysvaltalainen näyttelijä. Hän on esiintynyt muun muassa elokuvissa She Creature, Hudson River Blues ja Yksin kotona 3 sekä televisiosarjoissa Dexter ja Nashville.
Kihlstedt valmistui vuonna 1991 Skidmore Collegen teatterilinjalta. Hänellä on kaksi lasta (s. 1999 ja 2001) näyttelijämiehensä Gil Bellowsin kanssa.[lähde? ]
Aiheesta muualla

Rya Kihlstedt Internet Movie Databasessa. (englanniksi)
Nicolai Jørgensen

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 15. tammikuuta 1991 (ikä 33)
Syntymäpaikka: Ballerup, Tanska
Pelipaikka: vasen laitahyökkääjä piilokärki
Pituus: 190 cm
Junioriseurat
–2001:  Skovlunde IF
2001–2006:  Akademisk Boldklubb
2006:  Brøndby IF
2007–2009:  Akademisk Boldklubb
Seurat
| Vuodet | Seura | O | (M) |
| 2009–2010 |  Akademisk Boldklubb | 32 | (8) |
| 2010–2012 |  Bayer Leverkusen | 10 | (0) |
| 2012–2013 | →  Kaiserslautern | 5 | (0) |
| 2012–2013 | →  FC Kööpenhamina | 27 | (11) |
| 2013–2016 |  FC Kööpenhamina | 72 | (32) |
| 2016– |  Feyenoord | 109 | (46) |
Maajoukkue
| 2009 |  Tanska U18 | 4 | (1) |
| 2009–2010 |  Tanska U19 | 12 | (6) |
| 2011 |  Tanska U20 | 1 | (0) |
| 2010–2012 |  Tanska U21 | 10 | (1) |
| 2011–2019 |  Tanska | 41 | (9) |
 Seurajoukkueuran tilastot kattavat vain kansalliset sarjat, päivitetty 29. tammikuuta 2021.  Maajoukkueuran tilastot päivitetty 24. joulukuuta 2022.
Nicolai Jørgensen (s. 15. tammikuuta 1991 Ballerup) on tanskalainen jalkapalloilija, joka on kotimaansa lisäksi pelannut Saksassa vuosina 2010–2012, Alankomaissa Feyenoordin joukkueessa vuosina 2016–2021 ja Turkissa Kasımpaşan joukkueessa kaudella 2021–2022. Viimeksi hän on edustanut FC Kööpenhaminaa kevätkaudella 2022. Oikeajalkainen Jørgensen on pelipaikaltaan vasen laitahyökkääjä tai piilokärki. Hän on pelannut myös Tanskan jalkapallomaajoukkueessa.
Seurajoukkueura

Jørgensenin kasvattajaseura on Akatemisk Boldklubb, jota hän edusti vuodet 2009–2010. Vuonna 2010 hän siirtyi Saksan Bundesliigan Bayer Leverkuseniin, jota hän edusti kahden vuoden ajan pelaten Bundesliigassa vain kymmenen peliä sekä kaksi peliä Mestareiden liigassa. Vuonna 2012 hän oli lainalla sekä Bundesliiga-seura 1. FC Kaiserslauternissa että kotimaansa FC Kööpenhaminassa. Kööpenhaminassa Jørgensen pelasi kahdeksan peliä tehden kolme maalia ja niinpä seura osti Jørgensenin itselleen. Kööpenhaminassa Jørgensen on pelannut sekä Mestareiden liigaa että Eurooppa-liigaa. Eurooppa-liigan lohkovaiheen ottelussa HJK:ta vastaan syyskuussa 2014 Parkenilla vaihdosta kentälle tullut Jørgensen teki kaksi maalia Kööpenhaminan voittaessa 2-0.
Maajoukkueura

Jørgensen on pelannut kaikissa Tanskan nuorten maajoukkueissa. Hän oli mukana kotimaassaan vuonna 2011 järjestetyissä alle 21-vuotiaiden EM-kisoissa. Tanskan jalkapallomaajoukkueessa Jørgensen debytoi vuonna 2011. Hän on pelannut 41 maaottelua ja tehnyt niissä yhdeksän maalia. MM-kilpailuissa 2018 hän pelasi kolme ottelua.
Käännös suomeksi
Ry Russo-Young

| Ry Russo-Young |
| --- | --- |

Henkilötiedot
Syntynyt: 16. marraskuuta 1981 
Ohjaaja
Palkinnot
 Palkinto tapahtumassa South South Southwest 2007 elokuvalle Orphans. Gotham Independent Film Award -palkinto 2009 filmille You Wont Miss Me. 
Aiheesta muualla
IMDb
Ry Russo-Young (s. 16. marraskuuta 1981 New York) on yhdysvaltalainen elokuvaohjaaja, joka asuu Los Angelesissa.
Russo-Young on syntynyt ja käynyt koulunsa New Yorkissa. Hän alkoi 23-vuotiaana kirjoittaa käsikirjoitusta elokuvaan Orphans. Hän oli päättänyt filmata sen ilman tuotantoyhtiöiden tukea, joten juoni oli pidettävä yksinkertaisena.
Russo-Young tunnetaan itsenäisistä elokuvanäkemyksistään sekä uudenlaisista, ajatuksellisista ja visuaalisesti hienostuneista ohjauksista. Hän ohjasi vuonna 2019 Metro-Goldwyn-Mayerin ja Warner Bros.:n yhteistuotantona tehdyn filmin The Sun Is Also a Star. Opiskellessaan kamerankäyttöä hän ohjasi lyhytelokuvia sekä teki täyspitkät elokuvat You Won't Miss Me ja Before I Fall. Näiden jatkoksi Russo-Young kehittää tuottaja Neal Moritzin kanssa elokuvaa Nightlife. Dorothy Fortenberryn kirjoittama tarina kertoo naispuolisesta poliisista. Tämä seuraa kameleonttimaista taiteilijaa, joka osaa varastaa identiteettejä ja muuttaa radikaalisti ulkonäköään - ja joka on juuri muuttumassa sarjamurhaajaksi.
Ohjaukset

2003: Babes in Toyland (Short)
2005: Marion (Short)
2007: Orphans
2009: You Wont Miss Me
2012: Nobody Walks
2017: Before I Fall
2018: Everything Sucks! (Episodit: "What the Hell's a Zarginda?", "Sometimes I Hear My Voice" ja "Cheesecake to a Fat Man")
2018: Sweetbitter (Episodi: "Weird Night")
2018: Cloak & Dagger (Episodi: "Princeton Offense")
2019: The Sun Is Also a Star
Tulossa: Nightlife
Aiheesta muualla

Ry Russo-Young Internet Movie Databasessa. (englanniksi)
Nikólaos Andriakópoulos

| Mitalit> Maa:   Kreikka .Miesten voimistelu. Olympialaiset  | Mitalit> Maa:   Kreikka .Miesten voimistelu. Olympialaiset  | Mitalit> Maa:   Kreikka .Miesten voimistelu. Olympialaiset  | Maa:   Kreikka > Miesten voimistelu. |
| --- | --- | --- | --- |
|  Kultaa | Ateena 1896 | Köysikiipeily |  |
|  Hopeaa | Ateena 1896 | Nojapuiden joukkuekilpailu |  |
Nikólaos Andriakópoulos (kreik. Νικόλαος Ανδριακόπουλος; 1878 – ?) oli kreikkalainen voimistelija ja olympiavoittaja. Hän kilpaili Ateenan olympialaisissa 1896, joissa hän voitti kultaa köysikiipeilystä ja hopeaa nojapuiden joukkuekilpailusta. Andriakópoulos kilpaili myös nojapuiden henkilökohtaisessa kilpailussa, mutta ei sijoittunut mitaleille. Hän edusti seuratasolla Panachaïkós Gymnastikós Sýllogosta.
Andriakópoulos oli köysikiipeilyssä maanmiehensä Thomás Xenákiksen kanssa ainoa, joka pääsi 14 metriä korkean köyden huipulle saakka. Hän oli Ksenakista nopeampi ajallaan 23,4 sekuntia, joten hän voitti kultaa. Andriakópouloksen mitali oli viimeisin Kreikan kultamitali voimistelusta, kunnes Ioánnis Melissanídis voitti permannon kilpailun Atlantan olympialaisissa sata vuotta myöhemmin.
Käännös suomeksi
Nes (kylä Eysturoyssa)

| Nes |
| --- | --- |
Valtio:  Färsaaret
Saari:  Suðuroy
Kunta:  Vágurin kunta
Väkiluku:  327
 – Väestötiheys:  47 as./km²
Postinumero:  FO 655
 
 www.eysturkommuna.fo 
Infobox OKVirheellinen NIMI-arvo: 
Nes (tansk. Næs) on kylä Nesin kunnassa Färsaarten Eysturoyn saaren lounaisosassa.
Historia

Vuonna 2015 Nesin väkiluku oli 327. Nesin kylän lisäksi Nesin kunnassa on kaksi muuta kylää, Toftir ja Saltnes. Kunnan kokonaisväkiluku vuonna 2009 oli 1 267. Toisen maailmansodan aikana Nesissä oli Britannian sotilastukikohta. Fäärinkielinen nimi Nes on suomeksi niemi.
Nesin vanha kirkko

Nesin vanha kirkko on tyypillinen färsaarelainen kirkko. Se sijaitsee Skálafjørðurin rannalla, ja sieltä on näkymä Tórshavniin ja Nólsoyiin. Vuodelta 1843 olevan kirkon paikalla on ollut aiemmin 1600-luvulla ja 1700-luvulla rakennetut kirkot. Nykyinen on suorakaiteen muotoinen puurakenteinen kirkko, jossa on valkoiseksi maalattu sokkeli ja paanukatto. Länsipäädyssä on tornina diagonaalisesti asetettu kattoratsastaja. Kirkko on 15,5 metriä pitkä ja 7,1 metriä leveä.  Kirkossa oli aiemmin pienet ikkunat, mutta niiden tilalla on nyt uudet, kuusi pohjoispuolella ja seitsemän eteläpuolella. Kuorissa on ylhäällä puolikaaren muotoinen ikkuna. Sisäänkäynti on pohjoispäässä kattoratsastajan alapuolella. Kirkko on sisältä maalaamaton, ja siinä on kattotuolit näkyvissä. Kuorin erottaa kirkkosalista kuoriaitaus. Alttaritaulu "Gethsemane" on Wenzel Tornøein jäljennös vuodelta 1869. Kastemalja on valkoiseksi maalattua puuta. Se on kahdeksankulmainen, ja siinä on köynnöskoristeinen jalusta. Seinällä on krusifiksi. Saarnastuolin takana on kaksi pientä muistotaulua, jotka on ripustanut 1744 rovasti Andreas Djurhuus kahden pienenä kuolleen tyttärensä muistoksi. Kirkonkellon arvellaan olevan vanhin Färsaarilla yhä käytössä oleva kello. Se on valettu Amsterdamissa 1694. Kirkossa on sluuppi ”Saltairen” pienoismalli.
200-paikkainen kirkko on ollut harvoin käytössä sen jälkeen kun Fríðrikskirkjan vihittiin 1994. Kirkko kuuluu Nesin seurakuntaan. Kirkossa on sähköurut vuodelta 1982.
Nesin Fredrikinkirkko

Nesin vanhan kirkon on korvannut Nesin ja Toftirin puolivälissä oleva Fredrikinkirkko (Fríðrikskirkjan), jonka on suunnitellut färsaarelainen arkkitehti Høgni Würdig Larsen. Kirkko valmistui 27. marraskuuta 1994. Se on nimetty pappi Fríðrikur Petersenin (1853–1917) kunniaksi, joka palveli tuomiorovastina Nesissä 1900–1917.
Merkittäviä färsaarelaisia

Heine Havreki, (noin 1514–1576) norjalaissyntyinen pappi
Venceslaus Ulricus Hammershaimb, (1819–1909), kielitieteilijä, pappi ja lääninrovasti
Fríðrikur Petersen, (1853–1917), pappi, tuomiorovasti, runoilija, parlamentin jäsen
Aiheesta muualla

Wikimedia Commonsissa on kuvia tai muita tiedostoja aiheesta .
kuvia Nesistä
Nesin kunta (Arkistoitu – Internet Archive) (fääriksi)
Kuvia Nesin kirkosta, teksti on Wikipediasta (Arkistoitu – Internet Archive)
Kuvia Fredrikin kirkosta, teksti on Wikipediasta (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäiset artikkelit: da:Nes (Eysturoy) & da:Fríðrikskirkjan
Nesin Fredrikin kirkko.
Käännös suomeksi